AARHUS: En 74-årig mand fik fredag aften en skræmmende oplevelse på Borgvej i Viby.

Manden var fredag først på aftenen på gåtur, da han blev kontaktet af to unge mænd med elefanthuer.

Ifølge Østjyllands Politi viste den ene mand en lille sort pistol, og samtidig blev den 74-årige visiteret.

Men gerningsmændene fandt ikke noget i lommerne. Derefter fik den 74-årige lov til at gå.